Jyllands-Posten bringer i dag denne artikel, hvor avisen jubler over, at antallet af asylansøgere og familiesammenførte i Danmark fortsætter med at falde. Den socialdemokratiske regering får hele æren.

Min kommentar:

Det er korrekt, at der i øjeblikket kommer færre asylansøgere og familiesammenførte, selvom rød blok har lempet udlændingepolitikken.

Det vigtigste tal er imidlertid det samlede antal af ikke-vestlige personer i Danmark. Det bliver ved med at stige. Faktisk stiger det hurtigere under Mette Frederiksen, end det gjorde i den sidste tid med Lars Løkke Rasmussen som statsminister.

Her er udviklingen i antallet af ikke-vestlige personer ifølge Danmarks Statistik. Der udregnes fra den 1. i kvartalet:

Stigning fra 4. kvartal 2018 til 1. kvartal 2019: 1.479

Stigning fra 1. kvartal 2019 til 2. kvartal 2019: 2.842

Stigning fra 2. kvartal 2019 til 3. kvartal 2019: 2.213

Stigning fra 3. kvartal 2019 til 4. kvartal 2019: 4.490

(Tallene kan ses her og findes i Statistikbanken på www.statistikbanken.dk/FOLK1C)

Mette Frederiksen blev statsminister i slutningen af 2. kvartal; nemlig den 27. juni 2019. Hun er således kun ansvarlig for den sidste stigning på 4.490 fra 1. juli til 1. oktober.

Når antallet af asylansøgere og familiesammenførte falder, hvordan kan det samlede antal af ikke-vestlige personer så stige hurtigere end tidligere? Så vidt jeg kan se, er der kun én sandsynlig forklaring: Antallet af ikke-vestlige fødsler stiger voldsomt.

Danmarks Statistik har dog endnu ikke offentliggjort tal vedrørende levendefødte i 2019 fordelt på moderens oprindelsesland.